**Το InnoHealth Forum 2025 επιστρέφει δυναμικά στο Πάρκο Καινοτομίας JOIST για τρίτη χρονιά**

Το [**InnoHealth Forum 2025**](https://innohealthforum.joistpark.eu/), η μεγαλύτερη υβριδική εκδήλωση υγείας και τεχνολογίας στην Ελλάδα, επιστρέφει για τρίτη χρονιά στις **26 και 27 Σεπτεμβρίου 2025**, στο [**Πάρκο Καινοτομίας JOIST**](https://joistpark.eu/) και online μέσω live streaming. Η διαμόρφωση του μέλλοντος της υγείας τίθεται σε πρώτο πλάνο, μέσα από την προώθηση νέων τεχνολογιών και της καινοτομίας, οι οποίες λειτουργούν καθοριστικά στις εξελίξεις της υγείας και του φαρμάκου σε εθνικό και διεθνές επίπεδο.

Διοργανωτές της εκδήλωσης είναι το [**Πάρκο Καινοτομίας JOIST**](https://joistpark.eu/) και ο [Ευρωπαϊκός Κόμβος Ψηφιακής Καινοτομίας (ΕΚΨΚ) Health Hub.](https://healthhub-edih.eu/)Συνδιοργανωτές της εκδήλωσης είναι η [Περιφέρεια Θεσσαλίας](https://www.thessaly.gov.gr/) και το [Πανεπιστήμιο Θεσσαλίας](https://www.uth.gr/).

Πρόκειται για μία από τις σημαντικότερες πλατφόρμες δικτύωσης, με διεθνή χαρακτήρα, στην οποία παρουσιάζονται οι πλέον σύγχρονες τεχνολογίες, καινοτόμες υπηρεσίες, προϊόντα και εφαρμογές, προτάσεις και λύσεις στις βιομηχανίες υγειονομικής περίθαλψης, ιατρικής τεχνολογίας και βιοτεχνολογίας, σε Ελλάδα και εξωτερικό. Το InnoHealth Forum 2025 έχει καταστεί σε ισχυρό θεσμό, συγκεντρώνοντας το ενδιαφέρον επαγγελματιών της υγείας, startups, επιχειρήσεων, ερευνητών, ακαδημαϊκών, σπουδαστών, συλλόγων ασθενών, φορέων του δημοσίου και ιδιωτικού, επενδυτών, αξιοποιώντας συνεργάτες και ηγέτες του χώρου της υγείας, από τα σημαντικότερα οικοσυστήματα υγείας, τεχνολογίας και καινοτομίας της Ελλάδας και του εξωτερικού.

Στο πλαίσιο του **InnoHealth Forum 2025**, θα αναδειχθούν κρίσιμες τάσεις και καινοτομίες στον χώρο της υγείας και της τεχνολογίας μέσα από έξι βασικές θεματικές ενότητες:

**✦ Next-Gen Cancer Care:** Το InnoHealth Forum 2025 εστιάζει στον επαναπροσδιορισμό της φροντίδας του καρκίνου, αναδεικνύοντας νέες τεχνολογίες για πρώιμη διάγνωση και βελτιωμένες στρατηγικές για τη ζωή μετά τον καρκίνο και την πρόληψη.

**✦ Data-Driven Health:** Η αξιοποίηση των δεδομένων αποτελεί κεντρικό άξονα για την ανάπτυξη ευφυών και βιώσιμων συστημάτων υγειονομικής περίθαλψης, που ανταποκρίνονται ισότιμα στις ανάγκες όλων των ασθενών.

**✦ Empowering the Patient:** Η ενότητα αυτή επικεντρώνεται σε λύσεις που ενδυναμώνουν τους ασθενείς, συνδυάζοντας τεχνολογίες αιχμής και επιστημονικές ανακαλύψεις για τη βελτίωση της αυτονομίας και της φροντίδας.

**✦ NeuroTech & Mental Health:** Η τεχνολογία αιχμής στην ψυχική υγεία φέρνει τους ασθενείς στο επίκεντρο, παρέχοντας νέες ψηφιακές λύσεις για πρόληψη, διάγνωση και θεραπεία ψυχικών διαταραχών.

**✦ Sustainable Health Systems:** Η δημιουργία βιώσιμων συστημάτων υγείας απαιτεί στρατηγικές που μειώνουν το περιβαλλοντικό αποτύπωμα, ενσωματώνουν την ψηφιακή καινοτομία και ενισχύουν τις δεξιότητες των επαγγελματιών υγείας.

**✦ From Lab to Market:** Από την έρευνα και τα εργαστήρια στην πραγματική αγορά: το Forum προβάλλει στρατηγικές για την ταχύτερη μετάβαση καινοτόμων λύσεων στο κοινωνικό σύνολο, ενισχύοντας την υγειονομική πρόοδο.

Στο πλαίσιο του Forum φιλοξενούνται:

* Έκθεση με 25 εκθέτες, στην οποία συμμετέχουν startups και εταιρείες που δραστηριοποιούνται στον χώρο της υγείας και του φαρμάκου.
* Παράλληλες ομιλίες και συζητήσεις στις βασικές θεματικές της διοργάνωσης
* Open Innovation με τη συμμετοχή μεγάλων εταιρειών στους κλάδους της υγείας και του φαρμάκου.
* Matchmaking B2B Event (26-28 Σεπτεμβρίου), το οποίο συντονίζεται από το [Εθνικό Κέντρο Τεκμηρίωσης](https://www.ekt.gr/) και πραγματοποιείται online και onsite.

Σας περιμένουμε για δύο ημέρες γεμάτες καινοτομία, έμπνευση και συνεργασίες! Πραγματοποιείστε την εγγραφή σας [εδώ](https://innohealthforum.joistpark.eu/).

**Λίγα λόγια για τους διοργανωτές της έκθεσης**

**Πάρκο Καινοτομίας JOIST**

Το [Πάρκο Καινοτομίας JOIST](http://www.joistpark.eu/) είναι το μοναδικό Πάρκο Καινοτομίας στην Ελλάδα και το μεγαλύτερο στη Νοτιοανατολική Ευρώπη. Αναπτύσσει ένα phygital οικοσύστημα που ενισχύει την καινοτομία και τη μεταφορά γνώσης, μέσα από ένα ισχυρό δίκτυο στην Ευρώπη. Το Πάρκο Καινοτομίας ενισχύει τη διανομή και τη διαχείριση της γνώσης, τονώνει το επιχειρηματικό πνεύμα, πολλαπλασιάζει τα αποτελέσματα και τον αντίκτυπο των επιχειρήσεων και δημιουργεί δίκτυα συνεργασίας. Η αξία του Πάρκου Καινοτομίας JOIST ξεπερνά τα σύνορα της χώρας μας και αποτελεί παράδειγμα του πώς η επένδυση στην καινοτομία μπορεί να οδηγήσει σε κοινωνική ευημερία και ευμάρεια.

**Health Hub**

Το [Health Hub](https://healthhub-edih.eu/) είναι ένας Ευρωπαϊκός Κόμβος Ψηφιακής Καινοτομίας που παρέχει υπηρεσίες σε ιδιωτικές εταιρείες και φορείς του Δημοσίου με στόχο τον Ψηφιακό Μετασχηματισμό του τομέα της Υγείας και Φαρμάκου, μέσω εφαρμογών Τεχνητής Νοημοσύνης και άλλων αναδυόμενων τεχνολογιών. Προσφέρει υπηρεσίες τεσσάρων κατηγοριών: Δοκιμή πριν την Επένδυση, Προγράμματα Εκπαίδευσης και Ανάπτυξης Ψηφιακών Δεξιοτήτων, Υπηρεσίες Υποστήριξης στην Εύρεση Επενδυτών και Κεφαλαίων, Ευκαιρίες Δικτύωσης και Πρόσβασης στο Οικοσύστημα Καινοτομίας.

Επισκεφτείτε την επίσημη ιστοσελίδα του[**InnoHealth Forum 2025**](https://innohealthforum.joistpark.eu/) και ακολουθήστε τις social media σελίδες του σε [Facebook](https://www.facebook.com/innoventforum/), [LinkedIn](https://www.linkedin.com/company/innovent-forum/) και [Instagram](https://www.instagram.com/innohealthforum/) για να μαθαίνετε πρώτοι όλα τα νέα της διοργάνωσης.